als_Latn dik_Latn sag_Latn
Në 25 vjet, gati gjysma e vendeve të punës që njohim sot do të zhduken, thonë të gjitha studimet! Si, si the? Gjysma? Për 25 vjet? Domethënë djali im që po përgatitet të zgjedhë një degë në universitet pas 5 vjetësh do të gjendet në një treg pune që do të ketë ndryshuar krejt ?
Po kur e mendoj, profesioni i gazetarit a është i njëjti sot me atë të 15 viteve më parë ? Thuajse fare. Informacionin e gjen, kopjon, përsërit lehtë, like-t numërohen në çast, reklamën e fiton dhëmb për dhëmb me portalin fqinj. Mbetet investigimi, analiza, por profesioni ka ndryshuar dhe shpejtësia po ashtu.
Po përkthyes? Ai që qëmtonte orizin duke kërkuar e matur çdo fjalë si flori, me orë, tash bën një “translate”, pastaj kontrollon shpejt e shpejt mos ka ndonjë kundrasens absolut dhe për një orë ka përkthyer një tekst nga gjermanishtja (po marr gjermanishten se kjo është gjuha e huaj para së cilës u dorëzova në vitet e largëta 90, pas një viti përpjekjesh dhe pak fare avancim).
Dhunë në Kavajë, militantit i çajnë fytyrën dhe i thyejnë krahun
Kur fushata është drejt fundit, kanë filluar dhe incidentet e para. Pas Fierit, një tjetë...Lexo më shumë
Cilësia mbase nuk është e njëjtë me përkthimet që Noli i bëri Shekspirit por produkti është gati. Të paktën për përkthimet teknike nevoja për përkthyes humanoidë është pjesëtuar me dhjetë e kushedi ku përfundon kjo histori.
Pra nuk po i sugjeroj djalit të studiojë gjuhë të huaja. Po mësues apo pedagog ? Punë interesante, por çdo leksion për thuajse çdo gjë, nga konceptimi i veturës tek operacioni në zemër, studentët e tij do ta gjejnë në youtube përpara profesorit. Ç’ti rekomandoj ? Një gjë shikoj, çfarëdo pune t’i sugjeroj do të ketë teknologji të informacionit brenda.
Po e lë me kaq këtë javë e po e mendoj edhe pak. Sidoqoftë shansi që të më marrë mendje është afër zeros.
Idrizi sherr me gazetarin: Ore ti miksi, mos mu bëj kastravec. Ndërhyn Fevziu
Edhe këtë të mërkurë, nuk kanë munguar përplasjet ...Lexo më shumë
What a wonderful world ! Dëgjohemi javën tjetër
Restorant 100% dixhital
http://bigthink.com/philip-perry/47-of-jobs-in-the-next-25-years-will-disappear-according-to-oxford-university
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lmo_Latn eng_Latn